open-index/open-wikipedia-markdown huggingface dataset:
Ֆլորա (նկար, Տիցիան)

**«Ֆլորա »** (), իտալացի նկարիչ, ուշ վերածննդի կարկառուն ներկայացուցիչ Տիցիանի վրձնին պատկանող նկար։ Նկարիչն այս կտավը ստեղծել է 1510 թվականին։ Ներկա պահին «Ֆլորա» ստեղծագործությունը պահպանվում և ցուցադրվում է Ֆլորենցիայի Ուֆֆիցի թանգարանում։

## Պատմություն
Տիցիանը «Ֆլորա» կտավը ստեղծել է 1510 թվականին։ Այս նկարը բազմիցս վերարտադրվել է 16-րդ դարի օֆորտներում։ Ավելի ուշ նկարը պատկանել է անհայտ անձանց, ովքեր Բրյուսելից և Վիեննայից էին։ 17-րդ դարում «Ֆլորան» վաճառվել է Ամստերդամում Իսպանիայի դեսպանի կողմից Լեոպոլդ Վիլհելմ Ավտրացի էրցհերցոգին։ Դրանից հետո, ավելի ուշ, նկարը համալրում է Արվեստի պատմության թանգարանի (Վիեննա) հավաքածուն։ Հետագայում, 1793 թվականին, Ուֆֆիցի թանգարանը կատարում է որոշ նկարների փոխանակում և այդօրվանից ցայսօր «Ֆլորա» ստեղծագործությունը պահպանվում և ցուցադրվում է Ֆլորենցիայի Ուֆֆիցի թանգարանում։

18-րդ դարում նկարը սխալմամբ վերագրվում էր Ջակոմո Պալմա Ավագի վրձնին։

## Նկարագիր
«Ֆլորա» դիմանկարում պատկերված է իդեալականացված գեղեցկուհի կնոջ կերպար, որը բնորոշ է վենետիկյան դպրոցին և հատկապես Ջորջոնեին ու իր *Լաուրային:* Սակայն այս կտավում երիտասարդ Տիցիանի մոտ արդենձևավորվում էր սեփական ոճը։ Ի տարբերություն Ջորջոնեի «սիմվոլիկ» հերոսուհիների, «Ֆլորան» երկրային է, բնական, ոսկեծամիկ, որը փայլում է ակնառու գեղեցկությամբ և առողջությամբ։ Նկարում աղջիկը ձախ ձեռքով բռնել է բաց վարդագույն պատմուճանը։ Աջ ձեռքում Ֆլորան բռնել է գարնանային ծաղիկներով ծաղկեփունջ, որոնց մեջ երևում են մասրենու ծաղիկ, մանուշակ և հասմիկ։

Նկարում պատկերված կինը Վիոլանտան է՝ Տիցիանի սիրուհին ու բնատիպարուհին է։ Նա հանդես է գալիս Տիցիանի մի շարք կտավներում։ Դրանցից են՝ «Կինը հայելու առաջ», «Սնափառություն», «Սալոմե» և «Վիոլանտա»։ Քննարկումները մինչև օրս էլ շարունակվուն են Ֆլորայի անվան շուրջ։ Մի մասը փաստում է, որ նա ուղղակի կուրտիզանուհի է, իսկ մյուս մասը գտնում է, որ այն ամուսնական սիրո խորհրդանիշն է, քանի որ կնոջ հագին ճերմակաթույր դասական ներքնաշապիկ է։ Ինչպես նաև Ֆլորան կարող է խորհրդանշել անարատության և հեշտասիրութան հարմոնիա, քանի որ կնոջ մի կուրծքը գրեթե բաց է, իսկ երկրորդը ողջախոհությամբ փակված է։ Նկարի Ֆլորայի փոխադարձ կապը հռոմեական գարնան և ծաղկունքի աստվածուհու՝ Ֆլորայի հետ ավելի ուշ շրջանում շրջանառվեց՝ հիմք ընդունելով ձեռքի ծաղկեփունջը։

## Գրականություն
* 

## Ծանոթագրություններ

## Արտաքին հղումներ
* Uffizi Gallery page 
* Virtual Uffizi page 

Կատեգորիա:1510 նկարներ
Կատեգորիա:Իտալիայի արվեստ
Կատեգորիա:Կանանց դիմապատկերներ
Կատեգորիա:Ուֆֆիցի պատկերասրահի նկարներ
Կատեգորիա:Տիցիանի նկարներ
Ատլանտյան պելամիդա

**Ատլանտյան պելամիդա** (), պերկեսակերպերի կարգի սկումբրիանմանների ենթադասի սկումբրիայինների ընտանիքի պելամիդների ցեղին պատկանող ձկնատեսակ, որը տարածված է Ատլանտյան օվկիանոսում։

Գիշատիչ է և ունի կարևոր տնտեսական նշանակություն։ Սնվում է մարդու համար օգտակար ձկներով։

## Տարածվածություն
Ձկնատեսակի անվանումը կապված է Ատլանտյան օվկիանոսում տարածված լինելու հետ։ Ապրում է Ամերիկայի, Աֆրիկայի և Եվրոպայի ափերի մոտ։

Հանդիպում է հիմնականում Միջերկրական և Սև ծովերում։

## Նկարագրություն
Մարմնի երկարությունը կազմում է 85 սմ։ Կշռում է 7 կգ։ Ունի բավականին հզոր եռանկյունի ատամներով զինված երկար դունչ և մեծ բերան։

## Տեսակներ
* 
* 
* 
* 
* 
* 
* 
* 
* 
* 

## Ծանոթագրություններ
Էսսեքս

**Էսսեքս**, (), կոմսություն Անգլիայում, մայրաքաղաք Լոնդոնից հյուսիս-արևելք։ 2014 թվականի տվյալներով կոմսության բնակչությունը կազմում է 1,729,200 մարդ։

## Աշխարհագրություն
250px|մինի|աջից|Կոչլեստեր քաղաքի կենտրոնը
Տարածքի ընդհանուր մակերեսը 3 670 կմ2 է (11-րդը՝ Անգլիայում)։ Արևմուտքից սահմանակից է Սուֆոլկ, Քեմբրիջշիր, Հարդֆորդշիր, արևելքից՝ Քենթ կոմսություններին, հարավից՝ Թեմզա գետն է, իսկ հարավ-արևմուտքից՝ Լոնդոնը։ Կոմսության վարչական կենտրոնը Չելմսֆիլդ քաղաքն է։ Կոմսությունը մտնում է Արևելյան Անգլիա շրջանի մեջ։

## Ժողովրդագրություն
Էսսեքսի բնակչությունը կազմում է 1,729,200 մարդ, միջին խտությունը՝ 474 մարդ/կմ2։ Կոմսության տարածքում կա չորս քաղաք՝ Չելմսֆորդ, Սաութենդ օն Սի, Կոլչեստեր և Բազիլդոն։

## Վարչական բաժանում
Կոմսության մեջ մտնում են 14 վարչական շրջան։

## Ծանոթագրություններ

## Արտաքին հղումներ
* Պաշտոնական կայք  
* Էսսեքսը Google Maps կայքում

Կատեգորիա:Անգլիայի կոմսություններ
Կատեգորիա:Անգլիայի վարչական բաժանում
Ասիական շերտավոր սկյուռ

**Ասիական շերտավոր սկյուռ** կամ **սիբիրյան բուրունդուկ** (), կրծողների կարգի սկյուռանմանների ընտանիքին պատկանող կաթնասուն։

Մեծ քանակությամբ տարածված են Ռուսաստանի Դաշնությունում, սակայն կան նաև պոպուլյացիաներ, որոնք բնակվում են նաև Եվրասիայի տարբեր մասերում՝ Չինաստանում, Կորեայում, Ճապոնիայում և այլուր։

Վարժեցված է նաև Արևմտյան Եվրոպայի մի շարք երկրների կենսապայմաններին։

## Տարածվածություն
Ասիական շերտավոր սկյուռը տարածված է միայն Եվրասիայում, մեծ մասամբ՝ Ռուսաստանի Դաշնության տարբեր աշխարհագրական լայնություններում, Մոնղոլիայի հյուսիսում, Չինաստանի արևելքում և հյուսիսում և Հյուսիսային Ճապոնիայում։

Բացի այդ՝ ասիական շերտավոր սկյուռներն ապրում են նաև Ղազախստանում, Հարավային և Հյուսիսային Կորեայում՝ Կորեա թերակղզում։

Բացի հիմնական ասիական տարածքներից, այս կրծողները վարժեցված են նաև Արևմտյան Եվրոպայի մի շարք երկրների կլիմային։

Վերջիններս բնակվում են Բելգիայի, Ֆրանսիայի, Շվեյցարիայի, Գերմանիայի, Իտալիայի, Նիդերլանդների և Ավստրիայի ազգային պարկերում և արգելոցներում, ինչպես նաև կենդանաբանական այգիներում։

## Նկարագրություն
Շերտավոր սկյուռները փոքր չափի կենդանիներ են՝ ավելի փոքր, քան սովորական սկյուռը։ Մարմինն ունի համաչափ կառուցվածք։ Մարմնի երկարությունը կազմում է 12-17 սմ, իսկ պոչինը՝ 7-12 սմ։

Ասիական շերտավոր սկյուռներն կշռում են 80-111 գրամ։ Ետին ոտքերն ավելի երկար են, քան առջևինները։ Մարմինն արտաքինից պատված է մազածածկույթով։

Ասիական շերտավոր սկյուռն ունի երփներանգ գունավորում։ Հիմնական գույնը շագանակագույնն է, սակայն որոշներն ունեն կարմրավուն մազածածկ։ Մարմնի վրա կան սև երկայնական շերտեր։ Պոչը մոխրագույն է։ Բուրդը կարճ է և ենթակա է սեզոնային փոփոխությունների;

Ականջները փոքր են և բավականին վատ զարգացած։ Ունեն վատ տեսողություն։

## Ծանոթագրություններ

Կատեգորիա:Ասիայի կաթնասուններ
Կատեգորիա:Կրծողներ
Կատեգորիա:Ճապոնիայի կենդանական աշխարհ
Կատեգորիա:Չինաստանի կենդանական աշխարհ
Կատեգորիա:Ռուսաստանի կենդանական աշխարհ
Կատեգորիա:Սկյուռներ
Nobunaga the Fool

, անիմե հիմնված ճապոնական երկի վրա, համարվում է Սիոձի Կավամորիի «Հիմար» ստեղծագործությունների շարքի մի մասը։ Երկը միավորել է իրական դերասանների և անիմացիոն կերպարների խաղը, որը ստեղծվել է Satelight ստուդիայի կողմից։ Առաջին նկարահանումը տեղի է ունեցել 2013 թվականի դեկտեմբերի 8-ին։ Անիմե-սերիալի պրեմիերան տեղի է ունեցել 2014 թվականի հունվարի 6-ին։

## Սյուժե
Արևմտյան և Արևելյան մոլորակներ։ Մի ժամանակ դրանք կապված էին «վիշապի ազդակով», որն ընդգրկում էր նաև երկինքը։ Նրանց քաղաքակրթությունը, որը անցյալում ծաղկել էր, ներկյաումս միայն մեծահասակների հիշողությունում է, որոնք ապրում են մի աշխարհում, որտեղ պատերազմի պատճառով ոչնչացվում են։ Այդ երկու մոլորակները արդեն վաղուց դարձել էիմ անվերջանալի պատերազմների մարտադաշտ։ Նոր տեխնոլոգիաների միջոցով, նրանք կարող էին վերջ դնել այդ իրավիճակին, բայց միակը, ով գիտեր դա աշխատեցնելու ձևը, դա մի հերետիկոս աղջիկ է։ Նա Արևմտյան մոլորակից է, նրա անունը Ժաննա Կագուա դ'Արկ է, նա իր երազում տեսել էր «փրկիչ թագավորի» ծնունդը։ Նա Լեոնարդո դա Վինչիի հետ ճանապարհորդում է Արևմտյան մոլորակով։ Ճանապարհին նրանք հանդիպում են Արևմտյան մոլորակի հերետիկոս և «ժամանակի ամենամեծ հիմար» Օդա Նոբունագայի հետ։

## Կերպարներ
### Գլխավոր հերոսներ
, գլխավոր հերոս, Օվարի պետության օրինական ժառանգը։ Ստացել է «հիմար» մականունը իր իմպուլսիվ պահվածքի համար։
: Սեյու՝ Մամորու Միանո

, աղջիկ Արևմտյան մոլորակից, նա ճանապարհորդում է Լեոնարդո դա Վինչիի հետ, որպեսզի հասկանա իր երազների իմաստը և ապագա «փրկիչ թագավորի» մասին։ Նա ունի հատուկ թալիսման, որը ակտիվացնում է մարտական զենքերը։ 
: Սեյու՝ Էկո Հիակասա

, գիտնական, որը ճանապարհորդում է Ժաննայի հետ, երբեմն տալիս է խորհուրդնե։
: Սեյու՝ Տոմոկաձու Սուգիտա

: Սեյու՝ Տակահիրո Սակուրաի

: Սեյու՝ Յուկի Կաձի

: Սեյու՝ Մինորի Տիհարա

: Սեյու՝ Նաո Տոամա

### Երկրորդական կերպարներ

: Սեյու՝ Յուիտի Նակամուրա

: Սեյու՝ Իբուկի Կիդո

, կեսարի ծառա։
: Սեյու՝ Հարուկա Իսիդա

, գլխավոր հերոսի կրտսեր եղբայր։
: Սեյու՝ Նոբունագա Սիմաձակի

, գլխավոր հերոսի կերպար։
: Սեյու՝ Հիրոսի Յանակա

: Սեյու՝ Հիրոկի Նանամի

, Տակեդա ցեղի առաջնորդ։
: Սեյու՝ Ռիկիա Կոամի

: Սեյու։ Կաձուա Նակամի

: Սեյու։ Յոսիցուգու Մացուոկո

: Սեյու։ Տակահիրո Ֆուձիհարա

## Անիմե
Սերիալի բացման թեման Մինորի Տիհարայի «Fool the World» կոմպոզիցիան է, ենթագրերի ժամանակ կատարվում է Stereo Dive Foundation խմբի «Axis» ստեղծագործությունը։ ԱՄՆ-ում ցուցադրելու համար թույլտվությունը վերցվել է Sentai Filmworks ընկերությունից, նորությունները տեղադրվում էին նաև Crunchyroll կայքում։

## Ծանոթագրություններ

## Արտաքին հղումներ
*  
*  
*  

Կատեգորիա:Մանգա
Նեյմլես (Թենեսի)

**Նեյմլես** (, թարգմանաբար՝ *անանուն*), համայնք ԱՄՆ Թենեսի նահանգի Ջեքսոն շրջանում

## Պատմություն
Համայնքի անսովոր անունը գրավել է գրողների ուշադրությունը։ Անվան ծագման վերաբերյալ համաձայնություն չկա։ Ըստ տարբերակներից մեկի՝ բնակիչները փոստային բաժանմունքի համար դիմելիս բաց են թողել անվան դաշտը, և ԱՄՆ փոստային ծառայությունը վերադրաձրել է դիմումը «Nameless» կնիքով։ 1982 թվականին Ուիլյամ Լիսթ Հիթ-Մունը «Blue Highways: A Journey Into America» գրքում առաջ է քաշել մի տարբերակ, ըստ որի՝ համայնքի բնակիչները որոշել են համայնք այդպես կոչել, քանի որ նրանցից մեկն ասել «This here’s a nameless place if I ever seen one, so leave it be»։ Ըստ 1933 թվականին «*Jackson County Sentinel*» լրագրում հրատարակված հոդվածի՝ տեղական պաշտոնյան սկզբնապես ցանկանում էր փոստային բաժանմունքն անվանել «Մորգան»՝ գլխավոր դատախազ Ջորջ Մորգանի պատվին, սակայն Փոստային ծառայությունը մերժել է այդ անվանումը, հավանաբար այն պատճառով, որ «Մորգան» անվանումը դեռ կապվում էր Ամերիկայի Համադաշնային Նահանգների և Համադաշնային Նահանգների գեներալ Ջոն Հարթ Մորգանի հետ։ Ըստ այս վարկածի՝ մերժումից հետո պաշտոնյան ասել էր դաշնային իշխանություններին, որ եթե նախնական տարբերակը չի կարող լինել, նա նախընտրում է փոստային բաժանմունքն անվանել նեյմլես (անանուն)։ Նեյմլեսի փոստային բաժանմունքը հիմնադրվել է 1866 թվականին և գործել է մինչև 1909 թվական։

Առավելագույն բնակչությունը կազմել է 250 մարդ։ Փոստային բաժանմունքից բացի բնակավայրում եղել են նաև խանութներ և դպրոց։ Երկու սենյականոց տարրական դպրոցը աշխատել է մինչև 1960–ականներ։ Առաջին սենյակում եղել է մինչև 4–րդ դասարանները, իսկ երկրորդ հարկում՝ 5–8–րդ դասարանները։ Նախկին J.T. Watts General Merchandise խանութն այժմ ծառայում է որպես թանգարան։

## Մշակույթում
Նեյմլեսը հիշատակվում է Էլվիս Կոստելոյի «My Dark Life» երգում («Extreme Honey» ալբոմում) այլ անսովոր անուներով բնակավայրերի հետ միասին։

## Ծանոթագրություններ

Կատեգորիա:Թենեսի
Էդնա Արբել

**Էդնա Արբել** (, ), իսրայելցի իրավաբան, Իսրայելի գլխավոր դատախազ (1996-2004), Իսրայելի գերագույն դատարանի դատավոր (2004 թվականից)։

## Կենսագրություն
Էդնա Արբելը ծնվել է 1944 թվականին Երուսաղեմում, Պաղեստինի տարածքում (այժմ՝ Իսրայել)։ Հայրը՝ Իցհակ Էնգլանդերը, ծնվել է Չեխիայում։ 1933 թվականին Լեհաստանից գաղթել է Պաղեստին, Երուսաղեմի համալսարանում ուսանել իրավունք և արաբագիտություն, զբաղվել է մասնավոր փաստաբանական գործով, մահացել է 2002 թվականին։ Մայրը՝  Տովա Էստրեյչերը, ծնվել է 1917 թվականին Բուդապեշտում։ Երկու տարեկան հասակում տեղափոխվել է Պաղեստին, հետագայում աշխատել է Պաղեստինի արդարադատության նախարարությունում, մահացել է 1989 թվականին։ Էդնան ունեցել է նաև մեկ քույր՝ Յուդիթը  (1951 թ.):

1962 թվականին Արբելը ծառայել է Իսրայելի պաշտպանության բանակում։ Այդ ժամանակաշրջանում Երուսաղեմի համալսարանի Թել Ավիվի մասնաճյուղում սկսել է ուսումնասիրել իրավագիտություն։ 1967 թվականին ավարտել է համալսարանը և աշխատանքի անցել մասնավոր իրավաբանական ընկերությունում, երկու տարի անց իրավունք է ստացել զբաղվելու իրավաբանական գործունեությամբ։

1975-1979 թվականներին սովորել է Բար Իլանի անվան համալսարանում։ 1982 թվականին ընդգրկվել է «Կահանի հանձնաժողովում», որը ձևավորվել էր Բեյրութի ճամբարներում փախստականների հետաքննության հարցերով։

1984 թվականին Էդնա Արբելը դարձել է Իսրայելի կենտրոնական շրջանի դատախազ, չորս տարի անց աշխատանքի է անցել Թել Ավիվի շրջանային դատարանում։ Շուրջ ութ տարի դատարանում աշխատելուց հետո Դորիտ Բեյնիշից հետո դարձել է Իսրայելի գլխավոր դատախազ։  Նրա պաշտոնավարման ընթացքում դատախազության աշխատակիցների թիվը 700-ից հասել է 1040։ Իսրայելի բարձրաստիճան պաշտոնյաները նշում են Արբելի օրենքի գերակայության համար պայքարում խիզախությունը։

2004 թվականի մայիսի 6-ին (դատական նշանակումների հանձնաժողովի ձայների մեծամասնությամբ) ընտրվել է Իսրայելի գերագույն դատարանի դատավոր։ Նրա թեկնածությունն առաջ էր քաշել դատարանի նախագահ Աարոն Բարակը։

2004 թվականի մայիսի 24-ին Արբելը դատավորներ Ռուբինշտեյնի, Էստեր Հայուտի և Սալիմ Ջուբրանի հետ միասին երդում են տվել և Իսրայելի գերագույն դատարանում զբաղեցրել իրենց պաշտոնները։

2011 թվականի նոյեմբերի 10-ին Արբելը դատավորներ Միրյամ Նաորի և Սալիմ Ջուբրանի հետ միասին մերժել են Իսրայելի նախկին նախագահ Մոշե Կացավի շրջանային դատարանի դեմ բողոքը,  և նրան մեղավոր են ճանաչել երկու բռնաբարությունների և մի շարք այլ սեռական հանցագործությունների համար։

## Անձնական կյանք
1967 թվականին Էդնա Էնգլանդերն ամուսնացել է Ուրի Արբելի հետ (ծն. 1940 թվականին)։  Ուրի Արբելը եղել է զինվորական, գեներալ-լեյտենանտ։ Ունեցել են երեք երեխա՝ Սաիտ (1966), Զոար (1971) և Կերեն (1974):

## Ծանոթագրություններ

## Արտաքին հղումներ
* Կենսագրությունը Իսրայելի դատական համակարգի կառավարման պաշտոնական կայքում  
* Կենսագրությունը «Հրեա կանանց արխիվ»-ում (հեղինակ՝ Գ. Էլեյահու) 

Կատեգորիա:Երուսաղեմի հրեական համալսարանի շրջանավարտներ
Կատեգորիա:Իսրայելցի դատավորներ
Կատեգորիա:Կին դատավորներ
Կատեգորիա:Կին իրավաբաններ
Թուզլա (Ստամբուլ)

**Թուզլա** (), շրջան Ստամբուլի մարզի ասիական հատվածում։ 2009 թվականի տվյալներով շրջանի բնակչությունը կազմում է 181 658 մարդ։

## Պատմություն
Այս տեղանքները բնակեցված են դեռևս վաղ հունական ժամանակաշրջաններից։ Այստեղ դեռևս եղել է հունական Ակրիտաս բնակավայրը։ 1400 թվականին սուլթան Բայազիդ I-ը միացրել է տարածքը Օսմանյան կայսրությանը։

1920-ական թվականներին հույն- թուրքական բնակչության փոխանակության ժամանակ հույները լքեցին այս տարածքները։ Նրանց փոխարեն այնտեղ բնակվեցին Հունաստանի թուրքերը։

## Արտաքին հղումներ
* Շրջանի պաշտոնական կայք էջը
* Մունիցիպալիտետի պաշտոնական կայք էջը

Կատեգորիա:Թուրքիայի ձկնորսական համայնքներ
Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Սուրբ Ամենափրկիչ եկեղեցի (Դերբենդ)

**Դերբենդի Սուրբ Ամենափրկիչ եկեղեցի** (), հայկական եկեղեցի, որը գտնվում է Ռուսաստանի Դաշնության Դերբենդ քաղաքում։

Համարվում է Դաղստանի և Ռուսաստանի ամենախոշոր հայկական եկեղեցիներից մեկը, որը ներառված է ՅՈւՆԵՍԿՕ-ի Համաշխարհային ժառանգության օբյեկտների ցանկում։

## Պատմություն
Սուրբ Ամենափրկիչ եկեղեցին կառուցվել է հայ գրող, թատերագիր Գաբրիել Սունդուկյանի նախագծմամբ՝ Դերբենդի հայկական թաղամասում։

Այն կառուցվել է 1870 թվականին (մեկ այլ աղբյուրում նշվում է 1871 թվականին) հայկական թաղամասում գտնվող մատուռի տեղում։ 1888 թվականին ավելացվել է Դերբենդի հայկական եկեղեցու զանգակատունը։

Սուրբ Ամենափրկիչ հայկական եկեղեցին մեծապես վնասվել է Դաղստանում ընթացող քաղաքացիական պատերազմի ընթացքում։ Քոչվորները ոչնչացրել են զանգակատունը և վնասել գմբեթը։ Ռուսաստանի Դաշնության նախարարական խորհրդի որոշմամբ այն ճանաչվել է ճարտարապետական հուշարձան և հայտնվել պետության հատուկ պաշտպանության ներքո։

1976-ից 1982 թվականներին կառույցը վերանորոգվել է։ Գրանցված է ՅՈւՆԵՍԿՕ-ի Համաշխարհային ժառանգության օբյակտների ցանկում, որպես պատմաճարտարապետական հուշարձան։

2009 թվականից եկեղեցում սկսել են անցկացվել մկրտության և հարսանեկան արարողություններ։

## Ճարտարապետություն
Սուրբ Ամենափրկիչ եկեղեցին կառուցվել է հայկական ճարտարապետական ոճով։ Ունի խաչաձև գմբեթ։ Եկեղեցին ունի 15,7 մետր բարձրություն։

Կառուցված է տաշած կրաքարային ժայռերից, իսկ պատերը գաջից են։ Եկեղեցու գմբեթի վրա կանգնացված է հայկական խաչ, որը ցույց է տալիս հայ առաքելական եկեղեցուն պատկանելությունը։

Մուտքի մոտ պատկերված է հսկայական խաչ։ Ունի խաչաձև պատուհաններ, որոնք հանդիսանում են լուսավորության գլխավոր միջոցներ։

## Տես նաև
* Սուրբ Ստեփանոս եկեղեցի (Կալինինգրադ)
* Սուրբ Խաչ եկեղեցի (Մոսկվա)

## Պատկերասրահ

Церковь. Вид из парка.jpg
Своды и колоны церкви.jpg
Ограда Армянской Церкви Святого Всеспасителя в Дербенте.jpg
Свод церкви.jpg


## Ծանոթագրություններ

## Արտաքին հղումներ
* Եկեղեցու լուսանկարներ

ա
Կատեգորիա:Ռուսաստանի հայկական կորուսյալ վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Դերբենդի եկեղեցիներ
Կատեգորիա:Դաղստանի հայկական վանքեր և եկեղեցիներ
Դյուրերի ինքնադիմանկար (1500)

**Ինքնադիմանկար** («Ինքնադիմանկար 28 տարեկան հասակում», «Ինքնադիմանկար մորթե հագուստով», ), Ալբրեխտ Դյուրերի երեք մեծ ինքնադիմանկարներից մեկը, որ ստեղծվել է 1500 թվականի սկզբին։ Ինքնադիմանկարներից ամենից հայտնին է, ունի խորհրդանշանների բարդ համակարգ։

## Կոմպոզիցիա
Ինքնադիմանկարը առանձնանում է Քրիստոսի` այդ ժամանակներում ընդունված պատկերման ձևի նմանությամբ. գծերը համաչափ են, ներկերը` մուգ գույնի, կերպարը նայում է ուղիղ առաջ, մինչև կուրծքը բարձրացված ձեռքը կարծես օրհնանքի ժեստ լինի։ Դյուրերի երկու կողմերում սև ֆոնին պատկերված նշանները կարծես լողում են տարածության մեջ` ընդգծելով նկարի խորհրդանշական համակարգը։ Նախկին ինքնադիմանկարների թեթև տոները փոխարինվել են մուգ տոներով։ Այս կտավում Դյուրերը, թվում է, հասել է այն բանին, ինչն արվեստի տեսաբան Մարսել Բրիոն անվանում է «....կլասիցիզմ Էնգրի ոճով։ Սևեռուն հայացքը դիմակի տպավորություն է թողնում, որը կարողանում է քողարկել ներքին անհանգստությունը, ապրումները, կրքերը».:

Կերպարի թվացյալ համաչափությունը փոքր-ինչ խախտված է. գլուխը կենտրոնից մի փոքր աջ է թեքված, մազափունջը ևս, հայացքն ուղղված է ձախ։

15-րդ դարի վերջին և 16-րդ դարի սկզբին ուղիղ առաջ ուղղված հայացքը բացառապես բնորոշ էր ազնվականների դիմանկարներին։ Դիմանկարի այդպիսի օրինակ է Հանս Հոլբայն Կրտսերի նկարաշարքը` նվիրված Հենրի VIII արքային ու նրա կանանց. ամենայն հավանականությամբ արքային հենց այդ դիրքով պատկերելու ցուցում է տրվել նկարչին։ Իտալիայում կիսադեմ պատկերելու ավանդույթին փոխարինելու եկավ դեմքը երեք քառորդով պատկերելու եղանակը։ Հյուսիսային Եվրոպայում երեք քառորդով դիմանկարները հայտնվում են մոտավորապես 1420 թվականից։ Այն կիրառել է Դյուրերը իր ավելի վաղ շրջանի դիմանկարներում։ Ուշ միջնադարի և Վերածննդի շրջանի նկարիչները կիրառում էին այդ առավել բարդ տարբերակը` հպարտանալով կերպարը երեք քառորդով պատկերելու եղանակին տիրապետելու իրենց վարպետությամբ։ 16-րդ դարասկզբի մարդու համար դիմանկարը դիմացից պատկերելը կապված էր ազնվականական, կրոնական թեմաների, հատկապես` Քրիստոսի կերպարի պատկերման հետ։

## Դյուրերի ինքնադիմանկարները

Պատկեր:Durer-self-portrait-at-the-age-of-thirteen.jpg|«Ինքնադիմանկար», Ալբերտինա պատկերասրահ, 1484
Պատկեր:Albrecht-self.jpg|[[Դյուրերի ինքնադիմանկար (1493)|«Ինքնադիմանկար», Լուվր, 1493
Պատկեր:Dürer, Albrecht - Self-Portrait (Madrid) - 1498.jpg|«Ինքնադիմանկար», Պրադո, 1498


## Ծանոթագրություններ

## Գրականություն
* *Ս. Բորգեզի* Հին պատկերասրահ։ Մյունխեն։ Ալբոմ — 2003.
* *Տ. Ա. Սեդովա* Մյունխենի հին պատկերասրահ — : Արվեստ, 1990.
* 

Կատեգորիա:1500 նկարներ
Կատեգորիա:Ալբրեխտ Դյուրերի նկարներ
Կատեգորիա:Ինքնադիմանկարներ
Կատեգորիա:Հին պինակոտեկ թանգարանի նկարներ
Պալացցո Բարբարո

**Պալացցո Բարբարո ** (), 2 սահմանակից պալատներ Վենետիկում Գրանդ ջրանցքի վրա Սան Մարկո շրջանում։ Գտնվում են Կավալլի-Ֆրանկետտի պալատի կողքին։ Շինությունը հայտնի է նաև որպես Բարբարո Կուրտիսի պալատ։

Կառուցված են եղել Բարբարո ընտանիքի համար։ Պալատներից առաջինը կառուցվել է 1425 թվականին՝ գոթական ոճով, ճարտարապետ Ջովաննի Բոն։ Այն պատկանել է Պիերո Սպիերային 15-րդ դարում։ Երկրորդը բարոկկո ոճով նախագծվել է 1694 թվականին՝ ճարտարապետ Անտոնիո Գասպարի կողմից։

19-րդ դարի վերջին և 20-րդ դարի սկզբին հին պալատ են եկել շատ հայտնի անձնավորություններ։ Ամերիկյան միլիոնատեր Կերտիսովների ընտանիքի հյուրերի մեջ Բոստոնից եղել են Ռոբերտ Բրաունինգը, Կլոդ Մոնեն, Ջոն Սինգերը, Ջեյմս Ուիստլերը, Իզաբելլա Գարդները։ Իսկ գրող Հենրի Ջեյմսն այս տանն է գրել իր «Ասպերնայի թղթերը» ստեղծագործությունը։

## Տես նաև
* Վենետիկի պալատների ցանկ

## Ծանոթագրություններ

Կատեգորիա:Վենետիկի պալատներ
Կատեգորիա:Գոթական ճարտարապետություն
Եվգենիա Մեդվեդևա

**Եվգենիա Արմանի Մեդվեդևա** (), ռուս գեղասահորդ, որը հանդես է գալիս կանանց մենասահքում։ 2016 թվականի Աշխարհի առաջնության, 2016 թվականի Եվրոպայի առաջնության չեմպիոն, 2015 թվականի Գեղասահքի գրան պրիի եզրափակչի հաղթող, 2016 թվականի Ռուսաստանի չեմպիոն։ Ռուսաստանի սպորտի վաստակավոր վարպետ, ազատ ծրագրում համաշխարհային ռեկորդակիր։

2016 թվականի ապրիլի 30-ի տվյալներով՝ երկրորդ տեղն է զբաղեցնում Չմշկասահորդների միջազգային միության վարկանիշային սանդղակում։ Գեղասահքի մոսկովյան դպրոցի «Խրուստալնի» բաժնի սան է։

## Կենսագրություն
Մեդվեդևայի հայրը՝ Արման Բաբասյանը, հայ գործարար է։ Մայրը՝ Ժենյա Դևյատովան, նախկին գեղասահորդ։ Քույր՝ Կարինա Բաբասյան։ Եվգենիա ազգանունը վերցված է մայրական տատի ազգանունից։ Մոր և աղջկա ազգանունները տարբեր են։
2017 թվականի սեպտեմբերի 7-ին  դարձավ Ռուսաստանի պետական ֆիզիկական կուլտուրայի, սպորտի, երիտասարդության և զբոսաշրջության պետական համալսարանի ուսանող։

## Պատկերներ

2015 Grand Prix of Figure Skating Final Evgenia Medvedeva IMG 8667.JPG|Մեդվեդևան 2015/16 Գրան պրիի եզրափակչում
ISU Junior Grand Prix Final 2014 Evgenia Medvedeva 01.jpg|Մեդվեդևան պատանեկան Գրան պրիի եզրափակիչում
2018 EC Evgenia Medvedeva 2018-01-20 22-19-56 (3).jpg|«Աննա Կարինինա» Եվգենիա Մեդվեդևայի կատարմամբ(Օլիմպիական խաղեր սեզոն 2018)


## Ծրագրեր

## Սպորտային նվաճումներ

## Ծանոթագրություններ

## Արտաքին հղումներ

Կատեգորիա:Գեղասահքի Եվրոպայի չեմպիոններ
Կատեգորիա:Հայկական ծագմամբ ռուսներ
Կատեգորիա:Ռուս գեղասահորդներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Օլիմպիական խաղերի արծաթե մեդալակիրներ
Դանիել Լևի

**Դանիել Լևի**, (, ), բրիտանացի գործարար, Անգլիայի Պրեմիեր Լիգայում հանդես եկող «Տոտտենհեմ Հոտսպուր» ֆուտբոլային ակումբի նախագահ 2001 թվականից։

## Գործունեություն
Լևին ծնվել է Մեծ Բրիտանիայի Էսսեքս կոմսությունում։ Նա Անգլիայի ազգային ներդրումային ընկերության գործադիր տնօրենն է։ Լևին 2001 թվականին «Տոտտենհեմ Հոտսպուրի» նախագահի պաշտոնում փոխարինեց Ալան Շուգարին։ Լևին շոտլանդական «Ռեյնջերս» ակումբի նախկին տնօրենն է։ Իր ղեկավարած «ENIC Group»-ը զբաղվում է ֆուտբոլային, ժամանցային և մեդիա գործունեությամբ։

## Անձնական կյանք
Լևին ամուսնացած է Թրեյսիի հետ, և ունի չորս երեխա՝ Ջոշուա, Օլիվեր, Քլո և Գաբրիել։ Նա «Տոտտենհեմի» երկրպագու է մանկուց։

## Ծանոթագրություններ

## Արտաքին հղումներ
* Լևին Տոտտենհեմի պաշտոնական կայքում 
* Standard hits back at Spurs ban 

Կատեգորիա:Բրիտանացի գործարարներ
Հյուսիսային Կարելիա

**Հյուսիսային Կարելիա** կամ **Պոհյոիս-Կարյալա** (, ), մարզ (մաակունտա) Ֆինլանդիայում, տեղակայված է երկրի արևելյան հատվածում։ Հյուսիսային Կարելիան 296 կիլոմետրանոց ընդհանուր սահման ունի Ռուսաստանի հետ։ Մարզկենտրոնը Յոնեսուու քաղաքն է։ Այլ նշանակալի քաղաքներից են Կիտեեն, Լիեկսան, Օուտոկումպուն։ Մարզում կա ավելի քան 2200 լիճ։ Ամենամեծը Պիելինեն լիճն է (868 կմ²)։ Ամենաբարձր կետը Լիեկսա քաղաքում գտնվող Կոլի սոպկան է՝ ծովի մակարդակից 347 մ բարձրությամբ։

## Աշխարհագրություն
Հյուսիսային Կարելիան հյուսիսում սահմանակցում է Կաինուու, արևմուտքում՝ Հյուսիսային Սավո և Հարավային Սավո, հարավում՝ Հարավային Կարելիա մարզերի, իսկ արևելքում՝ Ռուսաստանի Դաշնության Կարելիայի Հանրապետության հետ։ Հյուսիսային Կարելիայում է գտնվում Եվրոպական Միության ամենաարևելյան կետը։

## Մունիցիպալիտետներ
Հյուսիսային Կարելիան բաղկացած է 14 համայնքից (մունիցիպալիտետից), որից 5-ը քաղաքային են, մնացածը՝ գյուղական․

* Յոենսուուի ենթաշրջան
** Իլոմանտսի
** Յոենսուու (քաղաք)
** Յուուկա
** Կոնտիոլահտի
** Լիպերի
** Օուտոկումու (քաղաք)
** Պոլիյարվի
* Կենտրոնական Կարելիայի ենթաշրջան
** Կիտեե (քաղաք)
** Ռաակուլա
** Տոհմայարվի
* Պիելինեն Կարելիայի ենթաշրջան
** Լիեկսա (քաղաք)
** Նուրմես (քաղաք)
** Վալտիմո

## Ծանոթագրություններ

## Արտաքին հղումներ
* Pohjois-Karjalan maakuntaliitto (Провинциальный союз Северной Карелии)
* VisitKarelia - Северная Карелия
Ջեյն Հոքինգ

**Ջեյն Բերիլ Հոքինգ Ջոնս** (օրիորդական ազգանուն՝ **Ուայլդ**, , հանրությանը հայտնի է, որպես **Ջեյն Հոքինգ**), անգլիացի հեղինակ և դասախոս։ Նա Սթիվեն Հոքինգի նախկին կինն է և «Ճանապարհորդություն դեպի անսահմանություն։ Իմ կյամքը Սթիվենի հետ»  ինքնակենսագրական գրքի հեղինակը։

## Կենսագրություն
Հոքինգը ծնվել է Բերիլ և Ջորջ Ուայլդերի ընտանիքում։ Նա մեծացել է Հերթֆորդշիր նահանգի Սենթ Օլբանս քաղաքում և հետագայում սովորել է լեզուներ։ Նա Սթիվեն Հոքինգին հանդիպել է ընդհանուր ծանոթների կազմակերպած խնջույքին, վաղ 1960-ականներին։ Անգամ երբ Սթիվենի մոտ հայտնաբերվել է ամիոտրոֆիկ սկրելոզ, նրանք 1965 թվականին ամուսնացել են Սենթ Օլբանսում։ Զույգն ունեցել է երեք երեխա՝ Ռոբերտը (1967), Լյուսին (1969) և Թիմոֆին (1979)։

Իր առաջին ամուսնության ժամանակ Ջեյնը խնամելով իր հիվանդ ամուսնուն, մեծ սթրես է տարել։  2004 թվականի հարցազրույցի ժամանակ նա նշել է, որ նրանք հաճախ են կռիվներ ունեցել, քանի որ նա քրիստոնյա էր, իսկ Սթիվենը աթեիստ և նա իր ամուսնուն փորձում էր ապացուցել աստծո գոյությունը։ Նա նաև նշել է, որ նա բաժանվելուց հետո դեռևս կապ է պահպանում իր նախկին ամուսնու հետ։

Մի քանի տարի աշխատելով իր դոկտորական թեզի վրա, Ուեսվիլդ քոլեջում ներկայացնելուց հետո, 1981 թվականի ապրիլին նա ստացավ իր դոկտորական կոչումը միջնադարյան իսպանական գրականության բաժնում։ Հոքինգը և իր ամուսինը առանձնացել են 1990 թվականին և հինգ տարի անց՝ բաժանվել։ 1996 թվականին նա ամուսնացել է երաժիշտ Ջոնաթան Հիլեր Ջոնսի հետ։ Ամուսնանալուց հետո Հոքինգը շարունակում է հետևել իր նախկին ամուսնուն, օգնելով առողջական խնդիրների հարցում, քանի որ նա շարունակում էր աշխատել իր տեսությունների վրա։

### Հետագա կյանք
1999 թվականին Հոքինգը իր առաջին ամուսնության մասին գրել է «Երաժշտությունը շարժում է աստղերը։ Կյանքը Սթիվենի հետ» ինքնակենսագրական գիրքը։ 2007 թվականին հրատարակվեց գրքի թարմացվաց տարբերակը, որը կոչվում  է «Ճանապարհորդություն դոպի անսահմանություն։ Իմ կյանքը Սթիվենի հետ» և դրա հիման վրա նկարահանվել է «Ամեն ինչի տեսություն» մրցանակակիր ֆիլմը։

Հոքինգը իր երկրորդ ամուսնու հետ ապրում է Անգլիայում։

## Աշխատանքներ
* «Երաժշտությունը շարժում է աստղերը։ Կյանքը Սթիվենի հետ», Macmillan Publishers, Լոնդոն, 1999 ISBN 0-333-74686-4
* «Ճանապարհորդություն դեպի անսահմանություն։ Իմ կյանքը Սթիվենի հետ», Alma Books 2007 ISBN 1-84688-065-3

## Մեդիայում
2004 թվականի «Հոքինգ» ֆիլմում Ջեյն Հոքինգի դերը կատարել է Լիզա Դիլոնը։ 2014 թվականի «Ամեն ինչի տեսությունը» ֆիլմում նրա դերը կատարել է Ֆելիսիթի Ջոնսը, որի համար արժանացել է Լավագույն դերասանուհի մրցանակ։ Այդ ֆիլմը նկարահանվել էր նրա ինքնակենսագրական գրքի հիման վրա։

## Ծանոթագրություններ

## Արտաքին հղումներ
*

Կատեգորիա:Անգլիացի գրողներ
Կատեգորիա:Գրողներ այբբենական կարգով
Կատեգորիա:20-րդ դարի կին գրողներ
Կատեգորիա:Անգլիացի լեզվաբաններ
Կատեգորիա:Ինքնակենսագիրներ
Կատեգորիա:Փիլիսոփայական գիտությունների դոկտորներ
Կատեգորիա:Անգլիացի կին գրողներ
Կատեգորիա:Անգլիացի մանկավարժներ
Պելեշ (դղյակ)

**Պելեշ դղյակ** (Castelul Peleş), գտնվում է Ռումինիայի Սինայա քաղաքից ոչ հեռու, գեղատեսիլ Կարպատ վայրում, Տրանսիլվանիան և Վալախիան միացնող միջնադարյան ճանապարհի վրա։ Դղյակը կառուցված է նեովերածծնդյան ոճով 1873 թվականից 1914 թվականներին, ծիսական արարողությունը տեղի է ունեցել 1883 թվականին։ Անունը տվել է ոչ հռու հոսող լեռնային գետակը։ Ներկայումս դղյակը պատմական հուշարձան է։

## Նկարագրություն
Դղյակի առաջին ճարտարապետը գերմանացի Յոհան Շուլցն էր (1876—1883), նրան հաջորդեց չեխ ճարտարապետ Կարել Լիմանը։ Հիմնական ճարատարապետական ոճը նեովերածննդյանն է, սակայն ներքին բակի ճակատի շքեղ փորագրված պատերով փայտե կոնստրուկցիաների վրա զգացվում է սաքսոնական ազդեցությունը, իսկ փայտե հարուստ փորագրություններով և նրբաճաշակ կտորներով զարդարված ներքին հարդարանքում նկատելի է բարոկկոյի ազդեցությունը։

Պելեշ դղյակն ունի 3200 քառ. մ մակերես, շքեղ կահավորված և նրբաճաշակ զարդարված ավելի քան 160 սենյակ, 30 լոգասենյակ։ Այն համարվում է արևելյան և կենտրոնական Եվրոպայի արվեստի գործերի լավագույն հավաքածուներից մեկը, որը ներառում է քանդակագործություն, գեղանկարչություն, կահույք, զենք և զրահներ, ոսկյա և արծաթե, փղոսկրե իրեր, ճենապակի, գորգեր և գոբելեններ։ Զենքի և զրահների հավաքածուն հաշվվում է ավելի քան 4000 առարկա։ Արևելյան գորգերը արտադրված են Քորդովում, սակայն ամենից տպավորիչը Շվեյցարիայից բերված ձեռքով նկարազարդված ապակեզարդերը։

## Զբոսայգի
Գլխավոր մուտքի մոտ վեր է խոյանում իտալացի քանդակագործ Ռաֆայելո Ռոմանելիի քանդակած թագավոր Կարոլ 1-ինի արձանը, նրան են պատկանում նաև դղյակը շրջապատող նեովերածծնդյան ոճով կատարված իտալական յոթ հրաշալի սանդղավանդներին տեղակայված կարարայան մարմարից արձանները։ Զբոսայգում է գտնվում նաև Ելիզավետա թագուհու հուշարձանը։

Այգիները և սանդղավանդները զարդարված են շատրվաններով, սանդուղքներով, հրաշալի արձաններով և զարդարանքի այլ դետալներով։

## Տեղակայում
Դղյակը տեղակայված է Սինայա քաղաքից հյուսիս-արևմուտք, Բրաշով քաղաքից 60 կմ և Ռումինիայի մայրաքաղաք Բուխարեստից 135 կմ հեռավորության վրա։

Սինայայի զբոսաշրջային կոմպլեքսի մեջ մտնում է նաև Պելեշ դղյակի մոտ գտնվող Պելիշոր դղյակը։

## Պատկերասրահ

Պատկեր:Peleş Castle flickr.jpg
Պատկեր:Peles Castle courtyard.jpg
Պատկեր:Peleş Castle Garden.jpg
Պատկեր:Peles Carol 02.jpg
Պատկեր:Peleş Castle (inside3).jpg
Պատկեր:Peleş - gardens1.jpg
Պատկեր:Peleş Castle (inside).jpg
Պատկեր:Peles inner court.jpg|Innenhof
Պատկեր:Royal Crest Peles.jpg|Wappen

## Արտաքին հղումներ
* Պելեշ դղյակի պաշտոնական կայք
* Рассказ о замке с превосходными фотографиями на сайте «Весь мир как на ладони»

Կատեգորիա:Ռումինիայի դղյակներ
Կատեգորիա:Նեոռենեսանս ճարտարապետություն
Բուդաքլի (այլ կիրառումներ)

**Բուդաքլի**, կարող է վերաբերել՝
* Բուդաքլի - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
* Բուդաքլի - գյուղ Արևմտյան Հայաստանում, Կիլիկիայի Ադանայի նահանգում
Բուե (այլ կիրառումներ)

**Բուե**, կարող է վերաբերել՝
* Բուե - Ֆրանսիայում գտնվող համայնք, մտնում է Պիկարդիա երկրամասի կազմի մեջ
* Բուե - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Բուենոս Այրես (այլ կիրառումներ)

**Բուենոս Այրես**, կարող է վերաբերել՝
* Բուենոս Այրես - Արգենտինայի մայրաքաղաք
* Բուենոս Այրես - պրովինցիա Արգենտինայում
* Բուենոս Այրես - սառցադաշտային ծագման լիճ Պատագոնյան Անդերից՝ Արգենտինայի և Չիլիի սահմանին
Բուզակի (այլ կիրառումներ)

**Բուզակի**, կարող է վերաբերել՝
* Բուզակի - կոմունա Իտալիայում, Սարդինիա մարզում՝ Օրիստանո գավառում
* Բուզակի - գյուղ Ուկրաինայի Վոլինի մարզի Կամեն-Կաշիրսկիի շրջանում
Բուզատ (այլ կիրառումներ)

**Բուզատ**, կարող է վերաբերել՝
* Բուզատ - գետ Ռուսաստանում, հոսում Ստերլիբաշևսկի շրջանում, Բաշկորտոստանի Հանրապետությունում
* Բուզատ - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում
Բութան (այլ կիրառումներ)

**Բութան**, կարող է վերաբերել՝
* Բութան - պետություն Հարավային Ասիայում
* Բութան - ածխաջրածին, օրգանական միացություն, պատկանում է ալկանների դասին
Սաշա Գալստյան

**Սաշա Վաչագանի Գալստյան** (օգոստոսի 12, 1996, Արմավիր - ապրիլի 2, 2016, Ջրական), Հայաստանի զինված ուժերի զինծառայող, կոչումով սերժանտ։

## Կենսագրություն
### Կյանք և ուսում
Ծնվել է 1996 թվականի օգոստոսի 12-ին Արմավիրի մարզի Արմավիր քաղաքում՝ Սոֆի և Վաչագան Գալստյանների ընտանիքում։

2003 թվականին սովորել է Մեծամոր քաղաքի թիվ 2 միջնակարգ դպրոցում, այնուհետև 2004 թվականին տեղափոխվել է նույն քաղաքի Նարեկացու անվան թիվ 1 միջնակարգ դպրոցը, որն ավարտել է 2012 թվականին։

2012 թվականին ընդունվել և գերազանցության վկայականով 2014 թվականին ավարտել է Արմավիրի պետական բժշկական քոլեջը, ձեռք բերելով ատամնատեխնիկի մասնագիտություն։

2014 թվականին ընդունվել է Երևանի Հայ Բուսակ բժշկական համալսարանի 3-րդ կուրսի ստոմֆակ բաժինը։

Զբաղվել է սպորտով, հաճախել համակարգչային ուսուցման կենտրոն և անգլերենի դասընթացների։

### Զինվորական ծառայություն
Սաշա Գալստյանը պարտադիր ժամկետային զինծառայության է անցել 2014/2 զորակոչով Արմավիրի Զինկոմիսարիատից։ 2015 թվականի հունվարի 14-ին զորակոչվել է բանակ։ Ծառայում էր Արցախում։ Ծառայության 14 ամիսների ընթացքում արժանացել է բազմաթիվ խրախուսանքների, ստացել կրտսեր սերժանտի, ապա սերժանտի կոչում։

### Քառօրյա պատերազմ
2016 թվականի ապրիլի 1-ի լույս 2-ի գիշերը Ադրբեջանի Հանրապետությունը լայնամասշտաբ հարձակում է գործում Արցախի վրա։ Սաշան ապրիլի 1-ին բարձրացել էր դիրքեր և նույն օրվա գիշերը ժամը 04:30-ի սահմաններում տեղի է ունեցել հարձակումը։ Ադամ Սահակյանը կապ հաստատելով հրամանատարի հետ, զեկուցում է որ հակառակորդը բավականաչափ մոտեցել է և հրամանատարը անցնում է Ադամի դիրք։ Մարտական գործողությունների ողջ պատասխանատվությունը իր վրա վերցնելով 4 հոգուց բաղկացած սահմանապահ ուժերը դիրքի ավագ Սաշա Գալստյանի գլխավորությամբ անցնում են հարձակման։ Սաշան 4-5 ժամ թեժ պայքար մղելով թշնամու դեմ, մեծ կորուստներ է հասցնում (թշնամու զոհերի 90%-ը տվել է Սաշան) և զոհվում է հակառակորդի դիպուկահարի գնդակից։

### Հողարկավորություն
Ապրիլի 9-ին տեղի ունեցավ Սաշա Գալստյանի հուղարկավորությունը Մեծամորի հերոսների գերեզմանատանը։ Հոգեհանգիստը տեղի ունեցավ Մեծամորի մշակույթի պալատում։

## Պարգևներ
2016 թվականի ապրիլի 7-ին Սաշա Գալստյանը ԼՂՀ նախագահ Բակո Սահակյանի կողմից պարգևատրվել է Լեռնային Ղարաբաղի Հանրապետության «Մարտական ծառայություն» պետական մեդալով։

2016 թվականի մայիսի 4-ին Սաշա Գալստյանը Հայաստանի նախագահ Սերժ Սարգսյանի կողմից պարգևատրվել է Հայաստանի Հանրապետության «Արիության» պետական մեդալով։

2016 թվականի օգոստոսի 12-ին Սաշան Հայաստանի Ղարաբաղյան պատերազմի վետերանների կողմից պարգևատրվել է «Հայրենիքի պաշտպանության» մեդալով։

## Ծանոթագրություններ

Կատեգորիա:Արցախի Հանրապետության Պաշտպանության բանակի սերժանտներ
Կատեգորիա:ՀՀ զինված ուժերի սերժանտներ
Կատեգորիա:Քառօրյա պատերազմի մասնակիցներ հայկական կողմից
Բուժական (այլ կիրառումներ)

**Բուժական**, կարող է վերաբերել՝
* Բուժական - գյուղ Հայաստանի Կոտայքի մարզում
* Բուժականի լեռներ - լեռնաբազուկ Հայկական լեռնաշխարհում
Բուժակ (այլ կիրառումներ)

**Բուժակ**, կարող է վերաբերել՝
* Բուժակ - միջին բժշկական կրթությամբ մասնագետ
* Բուժակ - բժշկական և առողջապահական ամսօրյա հանդես
Ճապոնական այգի

մինի|Սյուկեյեն այգին Հիրոսիմայում
մինի|Վակայամա ամրոցի այգին
**Ճապոնական այգի** (` նիհոն մեյեն կամ ` վաֆուն մեյեն), այգու տեսակ, որի ձևավորման սկզբունքները ստեղծվել են Ճապոնիայում 8-18-րդ դարերում։

Սկսելով բուդդայական միաբանների և ճգնավորների կողմից հիմնադրված առաջին տաճարների այգիներից` աստիճանաբար ավելացել է ճապոնական այգեգործական արվեստի ամբողջ գեղեցիկ և բարդ համակարգը։

794 թվականին Ճապոնիայի մայրաքաղաքը Նարաից տեղափոխվեց Կիոտո։ Առաջին այգիները հիշեցնում էին բաց երկնքի տակ տոների, խաղերի և համերգների անցկացման վայրեր։ Այդ շրջանի այգիներին հատուկ է դեկորատիվությունը։ Դրանցում տնկում էին բազմաթիվ ծաղկող այգիներ (բալ, գիլաս), լեռնավարդեր, ինչպես նաև ոլորվող բույսեր` գլիցինիաներ։

Սակայն Ճապոնիայում կան նաև այգիներ առանց կանաչի։ Դրանցում ավելի շատ քարեր են և ավազ։ Գեղարվեստական տեսանկյունից նրանք հիշեցնում են աբստրակտ գեղանկարներ։

Ճապոնական այգին խորհրդանշում է ձմեռային բնության կատարյալ աշխարհը, իսկ երբեմն Տիեզերքի մարմնավորումն է դառնում։ Այգու կոմպոզիցիայի բնորոշ տարրերն են արհեստական սարերն ու ձորերը, կղզիները, հոսող ջուրն ու ջրվեժները, արահետները և ավազային հատվածները` զարդարված ոչ սովորական քարերով։ Այգու բնապատկերը ձևավորվում է ծառերի, թփերի, բամբուկի, հացազգիների, գեղեցիկ ծաղկող խոտաբույսերի, ինչպես նաև մամուռների օգնությամբ։ Այգու տարածքում կարող են լինել նաև քարե լապտերներ տաղավարներ, թեյի տնակներ։

Ճապոնական այգեգործության ձևավորման հիմքում ընկած է ճապոնական ճարտարապետության էվոլյուցիայի ազդեցությունը, ինչպես նաև ճապոնական ազնվականության հոգևոր-փիլիսոփայական պատկերացումները։ Ի սկզբանե այգին հանդիսանում էր ազնվականների նստավայրը, սակայն հետագայում այնտեղ կառուսվեցին բուդդայական տաճարներ և սկսեցին անցկացվել սամուրայների պարապմունքներ։ 19-րդ դարում այգիները տարածում գտան ճապոնացի ռամիկների շրջանում` դառնալով շատ առանձնատների անբաժան մասը։ 20-րդ դարում ճապոնական այգիները հայտնի դարձան նաև Ճապոնիայի սահմաններից դուրս։

**Ճապոնիայի 3 հայտնի այգիները**

image:Kenrokuen01-r.jpg|Կենրոկու-էն
image:160319 Korakuen Okayama Japan05bs3.jpg|Կորակու-էն
image:Kairakuen bairin.jpg|Կայրակու-էն

**Վանական այգիներ**

image:RyoanJi-Dry garden.jpg|Րյոան-ձի
image:TofukujiGarden1.jpg|Թոֆուկու-ձի
image:Saihouji-kokedera01.jpg|Սայհո-ձի
image:Ryogen-in.JPG|Դայտոկու-ձի


## Տես նաև
* Քարերի այգի

## Գրականություն
* 『岩波 日本庭園辞典』小野健吉 岩波書店 ISBN 4-00-080207-0
* 『植治の庭 小川治兵衛の世界』尼崎博正編 田畑みなお撮影 淡交社 ISBN 4-473-01158-5
* 『枯山水』 重森三玲 河原書店 ISBN 4-7611-0159-8
* 『古代庭園の思想―神仙世界への憧憬』金子裕之編 角川選書 角川書店 ISBN 4-04-703339-1
* 『庭園の中世史』足利義政と東山山荘 歴史文化ライブラリー 飛田範夫 吉川弘文館 ISBN 4-642-05609-2

## Արտաքին հղումներ
* Ճապոնական այգիների մասին «Խորհրդավոր Ճապոնիա» կայքում 
* Կիոտոյի այգիների պատմություն  

Կատեգորիա:Ճապոնիայի մշակույթ
Բուլանըղ (այլ կիրառումներ)

**Բուլանըղ**, կարող է վերաբերել՝
* Բուլանըղ - գետակ Հայկական լեռնաշխարհում, Արաքսի ավազանում
* Բուլանըղ - գետակ Հայկական լեռնաշխարհում, Եփրատի ավազանում
* Բուլանըղ - դաշտ Հայկական լեռնաշխարհում, Արածանիի միջին հոսանքի շրջանում
* Բուլանըղ - լեռ Հայկական լեռնաշխարհում, Մուշի Բուլանըղ գավառակում
* Բուլանըղ - ձորահովիտ Հայկական լեռնաշխարհում, Կարսի մարզի Կաղզվանի օկրուգում
Ալեքսանդրոս Կումունդուրոս

**Ալեքսանդրոս Կումունդուրոս** (, ), հույն քաղաքական գործիչ և դիվանագետ, Հունաստանի ազգայնական կուսակցության անդամ։

1865 թվականից՝ Հունաստանի թագավորության վարչապետ։ Համարվում է հույն ռազմական գործիչ և գեներալ Կոնստանտինոս Կումունդուրոսի և Հունաստանի քաղաքագետ Սպիրիդոն Կումունդուրոսի հայրը։

## Կենսագրություն
Ծնվել է 1817 թվականի նոյեմբերի 20-ին Հունաստանի հարավում գտնվող Կամպոս գյուղում։ Ավարտել է Աթենքի պետական համալսարանը և ստացել է դիվանագետի որակավորում։

1850 թվականից Ալեքսանդրոս Կումունդուրոսը Հունաստանի խորհրդարանի անդամ է, որը շուտով աչքի է ընկնում իր հռետորական տաղանդով։ 1855 թվականին նա եղել է պալատի նախագահ և ապա որոշ ժամանա զբաղեցրել ֆինանսների նախարարի պաշտոնը։ Հեղափոխությունից հետո նա դարձել է Հունաստանի թագավորության արդարադատության նախարար, կրոնական գործերի նախարար, կրթության նախարար և վերջում՝ ներքին գործերի նախարար։

1865 թվականի մարտի 14-ին Կումունդուրոսը առաջին անգամ դարձել է կառավարության ղեկավար՝ ընտրվելով Հունաստանի վարչապետ։ Դրանից հետո նա դարձել է երկրի վարչապետ ևս յոթ անգամ։

Մահացել է 1883 թվականի փետրվարի 26-ին մայրաքաղաք Աթենքում։

## Տես նաև
* Հունաստանի վարչապետների ցանկ

## Ծանոթագրություններ

Կատեգորիա:Հունաստանի քաղաքական գործիչներ
Կատեգորիա:Աթենքի համալսարանի շրջանավարտներ
Կատեգորիա:Հույն դիվանագետներ
Կամպոս (Հունաստան)

**Կամպոս** (), գյուղ Հունաստանի Հանրապետության հարավում, վարչականորեն՝ Պելոպոնեսի պերիֆերիայի կազմում։

Այստեղ է գտնվում Ավիայի շրջանի քաղաքապետի նստավայրը։ Ըստ 2011 թվականի մարդահամարի տվյալների՝ գյուղի բնակչությունը կազմում է 422 մարդ, ամբողջովին՝ հույներ։

## Աշխարհագրություն
Կամպոս գյուղը տեղակայված է Հունաստանի հարավային հատվածում՝ Պելոպոնես թերակղզու վրա։ Գտնվում է ծովի մակարդակից 350 մետր բարձրության վրա։

Ռելիեֆը ցածրալեռնային է, իսկ կլիման՝ մերձարևադարձային։ Կլիմայի ձևավորմանը նպաստում են Միջերկրական ծովից եկող տաք օդային զանգվածները։ Ամենատաք եղանակը հուլիսն է, իսկ ամենացուրտը՝ հունվարը։

## Պատմություն
Ներկայիս Կամպոսի տարածքում կատաղի կռիվներ են մղվել Հին աշխարհում՝ Պելոպոնեսյան պատերազմների ընթացքում։

Հունաստանի անկախության պատերազմի տարիներին այն կարևոր հենակետ էր հույների համար։ Տեղի բնակչությունը կռվում էր թուրք զավթիչների դեմ։

Ներկայումս Կամպոսը փոքրիկ գյուղ է Հունաստանում։ Այստեղ գործում է հիմնական և ավագ դպրոց։ Գյուղում կան բազմաթիվ պատմամշակութային հուշարձաններ, այդ թվում միջնադարյան բյուզանդական եկեղեցի, որը կրում է Սուրբ Թեոդորոսի անունը։ Այն հարուստ է որմնանկարներով։ Բացի այդ, գյուղում գործում է նաև Սուրբ Հովհաննես փոքր եկեղեցին, որի մանրանկարները արվել են 13-րդ դարում։

Այստեղ է գտնվում նաև Զարնաթա ամրոցը, որը պաշտպանական նկատառումներով օգտագործվել է զարգացած միջնադարում։

Կամպոսում է ծնվել Հունաստանի թագավորության վարչապետ Ալեքսանդրոս Կումունդուրոս‎ը։

## Ծանոթագրություններ

Կատեգորիա:Հունաստանի գյուղեր
Ռուսական հուշարձան (Սոֆիա)

**Ռուսական հուշարձան** (), հուշարձան Բուլղարիայի մայրաքաղաք Սոֆիայում։ 1877-1878 թվականների Ռուս-թուրքական պատերազմին նվիրված առաջին հուշարձանն է Բուլղարիայում։ Հուշարձանը բացվել է 1882 թվականի հունիսի 29-ին և գտնվում է այն ճանապարհի վրա, որով Օսման Նուրի Փաշան 1877 թվականի դեկտեմբերի 22-ին Սոֆիայից փախել է Պերնիկ։

Հուշարձանը կառուցվել է ռուս ժողովրդի միջոցներով։ Ենթադրվում է, որ հուշարձանը նախագծել  է կամ ճարտարապետ Վոկարը, ով նմանատիպ հուշարձաններ է ստեղծել նաև Դոբրիչում, Պլևենում, Վելիկո Տիռնովոյում, Սվիշտովում, կամ ռուս ճարտարապետ Վլադիմիր Շերվուդը, ով ապրել է Պլևենում։

Հուշարձանն ուղղանկյուն բուրգի տեսքով կոթող է՝ տեղադրված քառաստիճան պատվանդանի վրա։ Հուշարձանի արևելյան կողմի մարմարե ռելիեֆի վրա Ռուսաստանի զինանշանն է և Սուրբ Գևորգի շքանշանը, հուշագիր Ալեքսանդր II-ի հիշատակին։ Մեկ այլ փորագրություն էլ գտնվում է արևմտյան կողմում։

19-րդ դարի վերջում  20-րդ դարի սկզբում հուշարձանը վերածվել է Սոֆիայի այս հատվածի քաղաքաշինական կենտրոնի։ Այսօր այն գտնվում է Սկոբելև և Տոտլեբեն բուլվարների հանգույցում։ Հուշարձանի մոտակայքում են գտնվում Հնգանկյուն հանգույցը, Մակեդոնիայի հրապարակը և Պիրոգով հիվանդանոցը։

## Պատկերասրահ

Ruski Pametnik junction Sofia Bulgaria by Boby Dimitrov.jpg
Sofia-Russian-monument-east.jpg 
Sofia-Russian-monument-east-plaque.jpg 
Sofia-Russian-monument-west-plaque.jpg
Sofia-Russian-monument-east-coa.jpg


## Աղբյուրներ
* Entsiklopediya na izobrazitelnite izkustva v Balgariya, tom 2. Sofia: Bulgarian Academy of Sciences. 1986.

Կատեգորիա:Սոֆիայի հուշարձաններ
Կատեգորիա:Սոֆիայի տեսարժան վայրեր
Սոս Մովսիսյան

**Սոս Միքայելի Մովսիսյան** (), խմբագիր-հրատարակիչ, վաստակավոր ժուռնալիստ, հրապարակախոս, թարգմանիչ, Հայրենական մեծ պատերազմի վետերան։ ԽՄԿԿ անդամ (1943):

## Կենսագրություն
Ծնվել է 1923 թվականին, Սևանի շրջանի Վարսեր գյուղում։ 1941 թվականին ավարտել է Սևանի միջնակարգ դպրոցը գերազանց գնահատականներով։ Աշխատանքի է նշանակվել Վարսերի դպրոցում որպես մաթեմատիկայի ուսուցիչ, ապա նաև ուսմասվար։ 1942 թվականին զորակոչվել է խորհրդային բանակ, ծառայել Սևծովյան նավատորմի դեսանտային զորամասերում։ 1943 թ. սկզբին տեղափոխվել է ցամաքային զորամասեր և մասնակցել Հայրենական մեծ պատերազմին մինչև նրա հաղթական ավարտը։ Եղել է դասակի, վաշտի հրամանատար, առանձին գումարտակի շտաբի պետ, մասնակցել է Բելառուսիայի, Լատվիայի, Լիտվայի, Լեհաստանի ազատագրմանը, Կուռլանդիայի կատաղի մարտերին, Բեռլինի և Արևելյան Պրուսիայի գրավմանը, հասել մինչև Հյուսիսային Գերմանիա՝ Մեկլենբուրգ։ Պատերազմի թեժ օրերին՝ 1943 թ. ընդունվել է կոմկուսի շարքերը։ Պատերազմի հաղթական ավարտից հետո երկու տարի ծառայել է Գերմանիայի Ֆյուրստենբերգ քաղաքում որպես խորհրդային զինվորական պարետի տեղակալ։ 1947 թ. Ս. Մովսիսյանը կապիտանի կոչումով զորացրվել է բանակից։ 1947-1949 թվականներին սովորել է Հայաստանի կոմկուսի Կենտկոմին կից երկամյա կուսակցական դպրոցում և միաժամանակ էքստեռն կարգով ավարտել է նաև Երևանի Խ. Աբովյանի անվան մանկավարժական ինստիտուտի պատմության ֆակուլտետը, գերազանց գնահատականներով։

1962-1966 թթ. ՀԿԿ Կենտկոմի մամուլի, ռադիոյի և հեռուստատեսության սեկտորի վարիչ։ 1966-1967 թթ. ՀԿԿ Կենտկոմի հրատարակչության տնօրեն։ 1967-1981 թթ. ՀՀ ՄԽ կից հրատպետկոմի նախագահի տեղակալ։ 1981-1991 թթ. «Լույս» հրատարակչության տնօրեն։ 1999 թ. մինչև հիմա Հայաստանի գրահրատարակիչների ազգային միության նախագահ։ ՀՀ մշակույթի բնագավառում ունեցած իր զգալի ծառայությունների համար պարգևատրվել է ՀՀ Մշակույթի նախարարության ՈՍԿԵ մեդալով։

## Աղբյուր
* Հայ գրատպություն և գրքարվեստ. հանրագիտարան, Երևան, Հայկական հանրագիտարան, 2015, ISBN 978-5-89700-042-5, էջ 768։

Կատեգորիա:ԽՄԿԿ անդամներ
Կատեգորիա:Կարմիր աստղի շքանշանի ասպետներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:ՀՊՄՀ շրջանավարտներ
Կատեգորիա:Հայ թարգմանիչներ
Կատեգորիա:Հայ լրագրողներ
Կատեգորիա:Հայ խմբագիրներ
Կատեգորիա:Հայ հրապարակախոսներ
Կատեգորիա:Հայ հրատարակիչներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Վարսեր գյուղում ծնվածներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հայ երկարակյացներ
Ֆեոդոր Կուզմին

**Ֆեոդոր Բորիսովիչ Կուզմին** (, 4 մայիսի, 1932, Գոլովիցի, Դուխովշչինսկի շրջան, Սմոլենսկի մարզ, ՌՍՖՍՀ, ԽՍՀՄ – 3 փետրվարի, 1977, Սիմֆերոպոլ), Խորհրդային բանակի ավագ լեյտենանտ, 1956 թվականի Հունգարական հեղափոխութան ճնշման մասնակից, Սովետական Միության հերոս (1956)։

## Կենսագրություն
Ֆեոդոր Կուզմինը ծնվել է 1932 թվականի մայիսի 4-ին Ռուսաստանի Սմոլենսկի մարզի Դուխովշչինսկի շրջանի Գոլովիցի գյուղում։ Հայրենական մեծ պատերազմի տարիներին եղել է շրջափակման մեջ Յարցևսկի շրջանում։ 1951 թվականին Ֆեոդոր Կուզմինն ավարտել է դպրոցի տասներորդ դասարանը։ Նույն թվականին զորակոչվել է Խորհրդային բանակ։ 1954 թվականին ավարտել է Խմելնիցկիի տանկային ուսումնարանը։

Լինելով Մեքենայացված առանձին բանակի 33-րդ գվարդիական մեքենայացված դիվիզիայի 104-րդ գվարդիական մեքենայացված գնդի տանկային դասակի հրամանատար՝ Ֆեոդոր Կուզմինն ակտիվ մասնակցություն է ունեցել 1956 թվականի Հունգարական հեղափոխության ճնշման գործողություններին։ Բազմիցս աչքի է ընկել ծավալված մարտերում։

ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով «զինվորական պարտքի կատարման ժամանակ ցուցաբերած արիության ու խիզախության համար» գվարդիայի լեյտենանտ Ֆեոդոր Կուզմինն արժանացել է Սովետական Միության հերոսի կոչման և պարգևատրվել Լենինի շքանշանով ու «Ոսկե աստղի» մեդալով (համար 10841)։

1961 թվականին ավագ լեյտենանտ Ֆեոդոր Կուզմինը զորացրվել է։ Ապրել և աշխատել է Սիմֆերոպոլում։ Մահացել է 1977 թվականի փետրվարի 3-ին։ Թաղված է Սիմֆերոպոլում։

Պարգևատրվել է նաև մի շարք մեդալներով։

## Ծանոթագրություններ

## Գրականություն
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.

Կատեգորիա:Ռուս ռազմական գործիչներ
Կատեգորիա:Խորհրդային Միության հերոսներ
Կատեգորիա:Լենինի շքանշանի ասպետներ
Հիջաբներով ֆուտբոլ

**Հիջաբներով ֆուտբոլ** (, ), Դավիդ Ասմանի և Այաթ Նաջաֆիի գերմանական վավերագրական ֆիլմը Իրանի կանանց ֆուտբոլի հավաքականի առաջին միջազգային ելույթի մասին։ Բեռլինի 58-րդ միջազգային կինոփառատոնի ժամանակ (2008) արժանացել է երկու մրցանակի. «Թեդի» կինոմրցանակի որպես լավագույն վավերագրական ֆիլմ և «Թեդի»՝ հանդիսատեսի համակրանք անվանակարգում։ Ֆիլմը նաև արժանացել է ԼԳԲՏ «Աութֆեսթ» կինոփառատոնի մրցանակի (2008) և «Prix Europa» մրցանակի (2009):

## Սյուժե
Ֆիլմը պատմում է Իրանի ֆուտբոլի կանանց հավաքականի միջազգային առաջին ելույթի մասին՝ Բեռլինի Քրոյցբերգ շրջանի սիրողական թիմի դեմ։ Ֆիլմի առաջին մասում հանդիսատեսը ծանոթանում է երկու թիմերի հետ և հետևում է հերոսուհիների՝ խաղը կազմակերպելու փորձերին։ Ֆիլմի երկրորդ հատվածում գերմանական թիմը մեկնում է Թեհրան, և 2006 թվականի ապրիլի 26-ին կայանում է այդ խաղը։ Խաղի ընթացքում ինչպես իրանուհի, այնպես էլ գերմանացի ֆուտբոլիստուհիները պետք է հիջաբ կրեն (ավանդական իսլամական կանանց գլխաշոր), ինչպես նաև պետք  հագնեն երկար թևքեր ունեցող մարզաշապիկներ և երկար տաբատներ.

## Ծանոթագրություններ

## Արտաքին հղումներ
*Պաշտոնական կայք 
*
* 

Կատեգորիա:2000-ականների անգլերեն ֆիլմեր
Կատեգորիա:2008 ֆիլմեր
Կատեգորիա:Գերմանական վավերագրական ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Կանանց իրավունքներն Իրանում
Կատեգորիա:Պարսկերեն ֆիլմեր
Կատեգորիա:2000-ականների գերմանական ֆիլմեր
Կատեգորիա:2000-ականների գերմաներեն ֆիլմեր
Կատեգորիա:2000-ականների պարսկերեն ֆիլմեր
Նաիրա Գյուրջինյան

**Նաիրա Լորիկի Գյուրջինյան** (սեպտեմբերի 24, 1961, Բաքու, Ադրբեջանական ԽՍՀ, ԽՍՀՄ), հայ երաժշտագետ, խմբավար, մանկավարժ, ՀՀ մշակույթի վաստակավոր գործիչ (2014)։

## Կենսագրություն
Մանկությունն անցել է Ռուսաստանի Տյումեն քաղաքում։ Փոխադրվել է երրորդ դասարան, 1971 թվականին ընտանիքով տեղափոխվել են Երևան։ Չի կարողացել գրել, կարդալ և անգամ խոսել հայերեն։ 1977 թվականին ավարտել է միջնակարգ դպրոցը և ընդունվել Երևանի Ա. Բաբաջանյանի անվան երաժշտական մանկավարժական ուսումնարան, որն ավարտել է 1981 թվականին և ստացել երաժշտագետի ու խմբավարի մասնագիտություններ։ Ուսումնարանն ավարտելուց հետո երկու տարի աշխատել է ՀՀ Մեծամոր քաղաքի երաժշտական դպրոցում՝ դասավանդելով այնտեղ։

1983 թվականից աշխատել է Հենրիկ Իգիթյանի մանկական գեղագիտական կենտրոնում, որտեղ էլ հիմնել է «Ջեզլ» ջազային-էստրադային, «Վաղորդյան կաթիլներ» և «Շմակի» մանկապատանեկան վոկալ-համույթները։ 2004-2007 թվականներին Հայաստանի Երգի պետական թատրոնում դասավանդել է վոկալ և ոճաբանություն ջազային-էստրադային ժանրում։ Բազմաթիվ երգերի հեղինակ է։ 2006-2007 թվականներին մասնակցել է «Save The Children» ընկերության կողմից կազմակերպվող երեխաներին հանդուրժողականության ուսուցման ծրագրերի աշխատանքներին` որպես երգահան։ 2006 թվականից եղել է «Շանթ» հեռուստաընկերության «Հայ Սուպերսթար-1», «Հայ Սուպերսթար-2», «Հայ Սուպերսթար-4», «Իքս-Ֆակտոր 1», «Իքս-Ֆակտոր 2» նախագծերի ժյուրիի անդամ և երաժշտական պրոդյուսեր։ 2008 թվականին հրավիրվել է մասնակցելու ԱՄՆ Պետքարտուղարության «Միջազգային այցելու» ծրագրին` «Կատարողական արվեստի կառավարում» թեմայով։ 2010 թվականից հանդիսանում է ԱՄՆ դեսպանատան կանանց մենթորական ծրագրի մասնակից։ 2014 թվականին արժանացել է Հայաստանի մշակույթի վաստակավոր գործչի կոչման։

## Ընտանիք
Ունի երեք քույր։ Ունի երկու դուստր՝ Ադրիանան և Աննան, որոնք ամուսնացած են։

## Ծանոթագրություններ

Կատեգորիա:Հայ երաժշտագետներ
Կատեգորիա:Հայ խմբավարներ
Կատեգորիա:Հայ մանկավարժներ
Կատեգորիա:ՀՀ մշակույթի վաստակավոր գործիչներ